Астана қаласы город Астана

**Қазақстан Республикасы Қаржы министрінің кейбір бұйрықтарына өзгерістер мен толықтырулар енгізу туралы**

**БҰЙЫРАМЫН:**

# 1. «Мемлекеттік сатып алу саласында тізілімдерді қалыптастырудың және жүргізудің қағидаларын бекіту туралы» Қазақстан Республикасы Қаржы министрінің 2024 жылғы 26 қыркүйектегі № 646 бұйрығына (Нормативтік құқықтық актілерді мемлекеттік тіркеу тізілімінде № 35143 болып тіркелген) мынадай өзгерістер және толықтырулар енгізілсін:

көрсетілген бұйрықпен бекітілген Мемлекеттік сатып алу саласында тізілімдерді қалыптастырудың және жүргізудің қағидаларында:

44-тармақ мынадай редакцияда жазылсын:

«44. Бюджет қаражаты есебінен қаржыландырылатын жобалар бойынша ағымдағы жылдың алдындағы, сондай-ақ ағымдағы жылды қоса алғанда, соңғы 10 (он) жыл ішінде құрылыс-монтаждау жұмыстарында жұмыс өтілін растайтын мәліметтер мен құжаттарды Жұмыс тәжірибесі тізіліміне енгізу туралы әлеуетті өнім берушілердің өтінімдері келесі талаптар ескеріле отырып қаралады:

1) әлеуетті өнім берушінің бас мердігер ретіндегі жұмыс тәжірибесін растайтын мәліметтер мен құжаттардың дұрыстығы қазынашылық органдарының және мемлекеттік сатып алу веб-порталы деректері негізінде айқындалады;

2) әлеуетті өнім берушінің қосалқы мердігер ретіндегі жұмыс тәжірибесін растайтын мәліметтер мен құжаттардың дұрыстығы «Расталған» мәртебесі бар бас мердігер ретінде жұмыс тәжірибесі бар әлеуетті өнім берушінің жұмыс тәжірибесін растайтын мәліметтер мен құжаттар негізінде және (немесе) осы Қағидалардың 45-тармағына сәйкес айқындалады;

3) әлеуетті өнім берушінің жұмыс тәжірибесін растайтын құжаттардың осы Қағидалардың 46-тармағына сәйкес талаптарға сәйкестігі.»;

44-1-тармақ мынадай редакцияда жазылсын:

«44-1. Әлеуетті өнім берушілердің жұмыс тәжірибесі тізіліміне ағымдағы жылдың алдындағы, сондай-ақ ағымдағы жылды қоса алғанда соңғы 10 (он) жылдағы, құрылыс-монтаждау жұмыстары бойынша жұмыс тәжірибесін растайтын мәліметтер мен құжаттарды енгізу туралы өтінімдері тапсырыс берушілер квазимемлекеттік сектор субъектілері болып табылатын объектілер бойынша мынадай шарттар ескеріле отырып қаралады:

1) бас мердігер ретінде әлеуетті өнім берушінің жұмыс тәжірибесін растайтын мәліметтер мен құжаттар расталады:

тапсырыс берушімен (қайта ұйымдастырылған жағдайда – тапсырыс берушінің құқықтық мирасқоры);

мемлекеттік сәулет-құрылыс бақылауын жүзеге асыратын органмен.

Растау электрондық цифрлық қолтаңбаны қолдана отырып, веб-портал арқылы ұсынылған өнім берушілердің өтініштері негізінде жоғарыда көрсетілген органдармен және тұлғалармен жүзеге асырылады;

2) әлеуетті өнім берушінің қосалқы мердігер ретіндегі жұмыс тәжірибесін растайтын мәліметтер мен құжаттардың дұрыстығы «Расталды» мәртебесі бар бас мердігер ретінде жұмыс тәжірибесін растайтын және мәліметтер негізінде айқындалады;

3) әлеуетті өнім берушінің жұмыс тәжірибесін растайтын құжаттардың осы Қағидалардың 46-тармағының талаптарына сәйкестігі»;

45-тармақ алып тасталсын;

46-тармақ мынадай редакцияда жазылсын:

«46. Құрылыс-монтаждау жұмыстары бойынша жұмыс тәжірибесін растайтын құжаттар:

1) ағымдағы, орташа жөндеу объектілерін, сондай-ақ меншік иесі өз бетінше пайдалануға қабылдайтын объектілерді қоспағанда, "Қазақстан Республикасындағы сәулет, қала құрылысы және құрылыс қызметі туралы" Қазақстан Республикасы Заңының (бұдан әрі – Сәулет, қала құрылысы және құрылыс қызметі туралы заң) 20-бабының 22-2) тармақшасына сәйкес бекітілген нысан бойынша құрылыс объектісін пайдалануға қабылдау актісінің электрондық көшірмесі;

2) Сәулет, қала құрылысы және құрылыс қызметі туралы заңның 20-бабының 23-17) тармақшасына сәйкес бекітілген нысан бойынша орындалған жұмыстар актісінің электрондық көшірмесі;

3) Сәулет, қала құрылысы және құрылыс қызметі туралы заңның 20-бабының 22-1) тармақшасына сәйкес бекітілген нысан бойынша сәйкестік туралы декларацияның электрондық көшірмесі;

4) мемлекеттік сатып алу туралы электрондық шарт.

Егер әлеуетті өнім берушіде «Расталған» мәртебесі бар жұмыс тәжірибесі болса және осы тармақтың 4) тармақшасында көзделген мәліметтер мен құжат болмаған жағдайда, мұндай әлеуетті өнім беруші жетіспейтін құжаттар мен мәліметтерді 2025 жылғы 31 тамызды қоса алғанда жұмыс өтілін тіркеу журналына енгізеді, ол 2025 жылғы 1 қыркүйектен бастап қолданылады.

Әлеуетті өнім берушіде осы тармақтың 4) тармақшасында көзделген жұмыс тәжірибесі бойынша мәліметтер мен құжаттарды қоса алғанда 2025 жылғы 31 тамызға дейінгі мерзімде жұмыс тәжірибесі тізіліміне енгізбеген не уәкілетті органның ведомствосы осы Қағидалардың 53-тармағының 2)-тармақшасында көзделген шешімді қабылдаған жағдайда, әлеуетті өнім берушінің мәртебесімен жұмыс тәжірибесі тізіліміндегі жұмыс тәжірибесі «Расталды» «Белсенді емес» мәртебесіне ауысады және әлеуетті өнім берушінің конкурстық баға ұсынысына әсер ететін өлшемшарттарды есептеу кезінде ескерілмейді.»;

мынадай мазмұндағы 46-1-тармақпен толықтырылсын:

«46-1. Автомобиль жолдарын (халықаралық және республикалық маңызы бар автомобиль жолдарынан басқа) орташа жөндеу бойынша жұмыс тәжірибесін растайтын құжаттар:

1) тапсырыс берушілер мемлекеттік органдар, мемлекеттік мекемелер, сондай-ақ дауыс беретін акцияларының (жарғылық капиталындағы қатысу үлестерінің) елу және одан да көп пайызы мемлекетке тиесілі мемлекеттік кәсіпорындар, заңды тұлғалар және олармен үлестес заңды тұлғалар болып табылатын объектілер үшін орындалған жұмыстар туралы актілердің электрондық көшірмелері;

2) мемлекеттік сатып алу туралы электрондық шарт.»;

мынадай мазмұндағы 46-2-тармақпен толықтырылсын:

«46-2. Әлеуетті өнім берушінің халықаралық және республикалық маңызы бар автомобиль жолдарын салу, реконструкциялау, күрделі және орташа жөндеудегі тәжірибесін растайтын құжаттар:

1) аяқталған жұмыстарды қабылдау-тапсыру актілерінің (актілер, келісім-шарт бағасының бекітуі бойынша аяқталған жұмыстарды қабылдау актілері) және объектілерді пайдалануға қабылдаудың электрондық көшірмелері;

2) Электрондық сатып алу шарты.»;

47-тармақ мынадай редакцияда жазылсын:

«47. Әлеуетті өнім берушінің жобалау (жобалау-сметалық) құжаттама әзірлеу бойынша ағымдағы жылдың алдындағы, сондай-ақ ағымдағы жылды қоса алғанда соңғы 10 (он) жылдағы, оның ішінде ағымдағы жылдағы жұмыс тәжірибесін растайтын мәліметтер мен құжаттардың дұрыстығы құрылыс жобасы бойынша ведомстводан тыс кешенді сараптаманың оң сараптамалық қорытындыларымен расталады.

Жобаның ведомстводан тыс кешенді сараптамасының оң қорытындысының шынайылығы жобалардың ведомстводан тыс кешенді сараптамасының бірыңғай порталы арқылы расталады.»;

мынадай мазмұндағы 47-1-тармақпен толықтырылсын:

«47-1. Әлеуетті өнім берушінің соңғы 10 (он) жыл ішінде, оның ішінде ағымдағы жылдағы автомобиль жолдарын (халықаралық және республикалық маңызы бар автомобиль жолдарын қоспағанда) орташа мерзімді жөндеудегі тәжірибесін растайтын мәліметтер мен құжаттардың дұрыстығы мынадай деректер негізінде расталады:

қазынашылық органдары;

мемлекеттік сатып алу веб-порталы.»;

мынадай мазмұндағы 47-2-тармақпен толықтырылсын:

«47-2. Әлеуетті өнім берушінің ағымдағы жылдың алдындағы соңғы 10 (он) жыл ішінде, сондай-ақ ағымдағы жылдағы халықаралық және республикалық маңызы бар автомобиль жолдарын салу, реконструкциялау, күрделі және орташа жөндеу жұмыстарын жүргізудегі тәжірибесін растайтын мәліметтер мен құжаттардың дұрыстығы автомобиль жолдары жөніндегі уәкілетті мемлекеттік органның деректері негізінде расталады.»;

48-тармақ мынадай редакцияда жазылсын:

«48. Әлеуетті өнім берушінің құрылыс-монтаждау жұмыстарын техникалық қадағалау жөніндегі инжинирингтік қызметтер бойынша соңғы 5 (бес) жылдағы, ағымдағы жылдың алдындағы, сондай-ақ ағымдағы жылдың оның ішінде ағымдағы жылдағы жұмыс тәжірибесін растайтын мәліметтер мен құжаттардың шынайылығы осы Қағидалардың 49-тармағында көзделген құжаттармен, сондай-ақ осы Қағидалардың 44, 44-1 және 45-тармақтарында көзделген тәртіппен расталады.

Әлеуетті өнім берушінің халықаралық және республикалық маңызы бар автомобиль жолдарын құрылыс-монтаждау жұмыстарына техникалық қадағалау, реконструкциялау, күрделі және орташа жөндеу жұмыстарын жүргізу жөніндегі инжинирингтік қызметтердегі тәжірибесін растайтын мәліметтер мен құжаттардың дұрыстығы осы Қағидалардың 47-2-тармағында белгіленген тәртіппен 46-2-тармақта көрсетілген құжаттармен расталады.»;

49-тармақ мынадай редакцияда жазылсын:

«49. Құрылыс-монтаждау жұмыстарын техникалық қадағалау бойынша инжинирингтік қызметтердің жұмыс тәжірибесін растайтын құжаттар:

1) ағымдағы, орташа жөндеу объектілерін, сондай-ақ меншік иесі өз бетінше пайдалануға қабылдайтын объектілерді қоспағанда, Сәулет, қала құрылысы және құрылыс қызметі туралы заңның 20-бабының 22-2) тармақшасына сәйкес бекітілген нысан бойынша құрылыс объектісін пайдалануға қабылдау актісінің электрондық көшірмесі;

2) мемлекеттік сатып алу туралы шарт.

Әлеуетті өнім берушінің «Расталған» мәртебесі бар жұмыс тәжірибесі болған және осы тармақтың 2) тармақшасында көрсетілген мәліметтер мен құжат болмаған жағдайда, мұндай әлеуетті өнім берушінің жетіспейтін құжаттары мен мәліметтерін 2025 жылғы 31 тамызды қоса алғанда жұмыс өтілін тіркеу журналына енгізеді, ол 2025 жылғы 1 қыркүйектен бастап қолданылады.

Әлеуетті өнім берушіде осы тармақтың 4) тармақшасында көзделген жұмыс тәжірибесі бойынша мәліметтер мен құжаттарды қоса алғанда   
2025 жылғы 31 тамызға дейінгі мерзімде жұмыс тәжірибесі тізіліміне енгізбеген не уәкілетті органның ведомствосы осы Қағидалардың 53-тармағының   
2)-тармақшасында көзделген шешімді қабылдаған жағдайда, әлеуетті өнім берушінің мәртебесімен жұмыс тәжірибесі тізіліміндегі жұмыс тәжірибесі «Расталды» «Белсенді емес» мәртебесіне ауысады және әлеуетті өнім берушінің конкурстық баға ұсынысына әсер ететін өлшемшарттарды есептеу кезінде ескерілмейді.»;

53-тармақ мынадай редакцияда жазылсын:

«53. Веб-портал арқылы Жұмыс тәжірибесінің тізіліміне енгізілетін, оның жұмыс тәжірибесін растайтын мәліметтер мен құжаттардың дұрыстығын растау туралы әлеуетті өнім берушілердің өтінімдерін қарау нәтижелері бойынша әлеуетті өнім берушінің әрбір жұмыс тәжірибесі бөлінісінде мынадай шешімдердің бірі қабылданады:

1) мәліметтер мен құжаттар осы Қағидалардың 44, 46, 47, 48 және   
49-тармақтарында көзделген талаптарға сәйкес келген жағдайларда қабылданатын растау туралы;

2) растаудан бас тарту туралы, ол мынадай жағдайларда қабылданады:

жұмыс тәжірибесін растайтын құжаттар бойынша әлеуетті өнім берушінің дұрыс емес ақпарат беру фактісі анықталған;

осы Қағидалардың 44, 46, 47, 48 және 49-тармақтарында көзделген талаптарға мәліметтер мен құжаттардың сәйкес келмеуі.»;

56-тармақ мынадай редакцияда жазылсын:

«56. Жұмыс тәжірибесінің тізіліміне енгізілген мәліметтерді, оның ішінде "Расталды" мәртебесі бар мәліметтерді түзету жұмыс тәжірибесінің тізілімінде толтырылған мәліметтер:

құрылыс түрі;

объектіні пайдалануға қабылдау актісінің күніне сәйкес жұмыстардың аяқталу жылы;

өнім берушінің мәртебесі;

ғимараттар мен құрылыстардың жауапкершілік деңгейі;

объектілердің техникалық күрделілігі;

объектілердің функционалдық мақсаты;

лицензияланатын қызмет түрлерінің кіші түрлері бөлігінде ұсынылған жұмыс тәжірибесін растайтын құжаттарға сәйкес келмеген жағдайда жүзеге асырылады.

орындалған жұмыстардың көлемі.

Мұндай түзету:

уәкілетті органның ведомствосы және оның аумақтық бөлімшелері дербес анықтаған көрсетілген сәйкессіздіктер;

ұйымдастырушылардың, бірыңғай ұйымдастырушылардың өтінімдері;

әлеуетті өнім берушілердің шағымдары;

ішкі мемлекеттік аудит органдарының, оның ішінде тапсырыс беруші, ұйымдастырушы, бірыңғай ұйымдастырушы, әлеуетті өнім беруші ұсынған мәліметтер мен құжаттар негізіндегі өтінімдері;

заңды күшіне енген сот актілері негізінде жүзеге асырылады.

Бұл ретте, веб-портал мәліметтері түзетуге жататын әлеуетті өнім берушіні автоматты түрде хабардар етеді.

Ішкі мемлекеттік аудит органдарының түзету туралы өтінімімен келіспегенде әлеуетті өнім беруші веб-портал арқылы растайтын құжаттарды қоса бере отырып, дәлелді негіздемелер береді.

Түзету туралы өтініммен немесе шағыммен, сондай-ақ уәкілетті органның ведомствосы және оның аумақтық бөлімшелері анықтаған сәйкессіздіктермен келіспегенде әлеуетті өнім беруші веб-портал арқылы растайтын құжаттарды қоса бере отырып, дәлелді негіздемелер береді.

Растайтын құжаттарды қоса бере отырып, дәлелді негіздемелер веб-порталда әлеуетті өнім берушіге хабарлама келіп түскен күннен бастап 5 (бес) жұмыс күні ішінде беріледі.

Түзетуді уәкілетті органның ведомствосы веб-портал арқылы берілген өтінімдер (шағымдар) келіп түскен күннен бастап 10 (он) жұмыс күні ішінде жүзеге асырады.

Жұмыс өтілін тізілімге «Расталған» мәртебесімен енгізілген мәліметтерді орындалған жұмыс көлемі бойынша түзетуді уәкілетті органның ведомствосы және оның аумақтық бөлімшелері 2025 жылғы 31 тамызға дейін жұмыс өтілін растайтын құжаттарға сәйкес жүзеге асырады.»;

көрсетілген Қағидаларға 6-қосымшасы осы бұйрыққа 1-қосымшаға сәйкес жаңа редакцияда жазылсын;

көрсетілген Қағидаларға 10-қосымшасы осы бұйрыққа 2-қосымшаға сәйкес жаңа редакцияда жазылсын.

2. «Мемлекеттік сатып алуды жүзеге асыру қағидаларын бекіту туралы» Қазақстан Республикасы Қаржы министрінің 2024 жылғы 9 қазандағы  
№ 687 бұйрығына (Нормативтік құқықтық актілерді мемлекеттік тіркеу тізілімінде № 35238 болып тіркелген) мынадай өзгерістер мен толықтырулар енгізілсін:

көрсетілген бұйрықпен бекітілген Мемлекеттік сатып алуды жүзеге асыру қағидаларында:

6-тармақ мынадай редакцияда жазылсын:

«6. Заңның 6-бабының 2-тармағына сәйкес тапсырыс беруші тиісті бюджет (даму жоспары), Қазақстан Республикасының заңнамасына сәйкес Арнайы мемлекеттік қорынан бөлінген ақша немесе жеке қаржыландыру жоспары негізінде осы Қағидаларға 1-қосымшаға сәйкес нысан бойынша мемлекеттік сатып алудың жылдық жоспарын әзірлейді және бекітеді.

Бұл ретте, мемлекеттік сатып алуды жүзеге асыру мерзімдері мен көлемі белгіленген тәртіппен бекітілген инвестициялық ұсыныста, техникалық-экономикалық негіздемеде, жобалау (жобалау-сметалық) құжаттамасында көрсетілген қаржыландыру мерзімдері мен көлемдеріне сәйкес келуге тиіс.»;

15-тармақ мынадай редакцияда жазылсын:

«15. Мемлекеттік сатып алудың жылдық жоспарын бюджетке (даму жоспарына), Қазақстан Республикасының заңнамасына сәйкес Арнайы мемлекеттік қорынан бөлінген ақшаға немесе шарттар жасасу талап етілетін экономикалық сыныптаманың (шығыстар баптары) жиынтық ерекшеліктері бойынша жеке қаржыландыру жоспарына сәйкес келмейтін көлемде бекітуге (нақтылауға) жол берілмейді.»;

21-тармақ мынадай редакцияда жазылсын:

«21. Заңның 6-бабының 10-тармағына сәйкес тапсырыс беруші мемлекеттік сатып алу қорытындылары шығарылғанға дейін:

1) Қазақстан Республикасының заңнамасына сәйкес тиісті бюджетті, бюджет жобасын нақтылау (түзету) кезінде болған, бекітілген (нақтыланған) мемлекеттік сатып алудың жылдық жоспарында (мемлекеттік сатып алудың алдын ала жылдық жоспарында) көзделген тауарларды, жұмыстарды, көрсетілетін қызметтерді сатып алуға арналған шығыстар қысқартылған;

2) Қазақстан Республикасының заңнамасына сәйкес мемлекеттік органның стратегиялық жоспарына, тапсырыс берушінің бюджетіне (даму жоспарына) немесе жеке қаржыландыру жоспарына бекітілген (нақтыланған) мемлекеттік сатып алудың жылдық жоспарында (мемлекеттік сатып алудың алдын ала жылдық жоспарында) көзделген тауарларды, жұмыстарды, көрсетілетін қызметтерді сатып алу қажеттігін жоққа шығаратын өзгерістер мен толықтырулар енгізілген жағдайларда, мемлекеттік сатып алуды жүзеге асырудан бас тартуға құқылы.

Осы тармақтың бірінші бөлігінің 2) тармақшасында көзделген жағдайда, бюджетті (даму жоспарына сәйкес ақшаны), Қазақстан Республикасының заңнамасына сәйкес Арнайы мемлекеттік қорынан бөлінген ақшаны немесе жеке қаржыландыру жоспарына сәйкес ақшаны басқа тапсырыс берушіге қайта бөлуге, сол сияқты мемлекеттік сатып алудың жылдық жоспарына (мемлекеттік сатып алудың алдын ала жылдық жоспарына) ағымдағы жылы осындай тауарларды, жұмыстарды, көрсетілетін қызметтерді сатып алуға бағытталған өзгерістер мен толықтырулар енгізуге жол берілмейді.»;

28-тармақ мынадай редакцияда жазылсын:

«28. Осы Қағидалардың 17-тармағының талабы:

1) дауыс беретін акцияларының (жарғылық капиталға қатысу үлестерінің) елу пайызынан астамы мемлекетке тиесілі мемлекеттік кәсіпорындардың, заңды тұлғалардың және олармен үлестес заңды тұлғалардың мемлекеттік сатып алуды жүзеге асыруы;

2) бақылау іс-шараларының нәтижелері бойынша, оның ішінде камералдық бақылау нәтижелері бойынша анықталған бұзушылықтарды жою туралы нұсқамалардың, хабарламалардың орындалуы;

3) бөлінетін бюджеттік бағдарламаларды бөлу, сондай-ақ Қазақстан Республикасының заңнамасына сәйкес тиісті бюджетті нақтылау (түзету) кезінде мемлекеттік сатып алуды жүзеге асыру;

4) осы Қағидалардың 172-тармағы бірінші бөлігінің 1) тармақшасында және 355-тармағы бірінші бөлігінің 1) тармақшасында көзделген шешімді қабылдау;

5) өкілдік шығыстарға байланысты тауарларды, көрсетілетін қызметтерді сатып алу;

6) өткізілген мемлекеттік сатып алу қорытындылары бойынша үнемдеу есебінен тауарларды, жұмыстарды, көрсетілетін қызметтерді сатып алу;

7) Қазақстан Республикасының заңнамасына сәйкес Арнайы мемлекеттік қорынан бөлінген ақша есебінен мемлекеттік сатып алуды жүзеге асыру;

8) тапсырыс берушінің мемлекеттік сатып алу рәсімдерін ұйымдастыруға және өткізуге арналған тапсырмасын қарау нәтижелері бойынша әзірленген ескертулерді жою, сондай-ақ ұйымдастырушының (бірыңғай ұйымдастырушының) ұсыныстары мен ұсынымдарын қабылдау мақсатында тапсырыс берушінің мемлекеттік сатып алудың жылдық жоспарына өзгерістер және (немесе) толықтырулар енгізуі жағдайларында қолданылмайды.»;

30-тармақ мынадай редакцияда жазылсын:

«30. Қазақстан Республикасының заңнамасына сәйкес Арнайы мемлекеттік қорының қаражаты есебінен қаржыландырылатын мемлекеттік сатып алу осы тарауда және Заңның 6-бабында көзделген талаптар сақтала отырып жүзеге асырылады.»;

72-тармақ мынадай редакцияда жазылсын:

«72. Егер Қазақстан Республикасының рұқсаттар және хабарламалар туралы заңнамасына сәйкес орындауға (көрсетуге) бірінші немесе екінші санаттағы тиісті рұқсаттың болуы талап етілетін жұмыстар немесе көрсетілетін қызметтер мемлекеттік сатып алу нысанасы болып табылған жағдайда, материалдық және еңбек ресурстарына ие болу бөлігінде біліктілік талабы ұсынылмайды.

Құрылыс (жаңа құрылыс, кеңейту, техникалық қайта жарақтандыру, жұмыс істеп тұрған объектілерді жаңғырту, реконструкциялау, қалпына келтіру және күрделі жөндеу), техникалық-экономикалық негіздемені, жобалау-сметалық құжаттаманы және қала құрылысы жобаларын әзірлеу саласындағы жұмыстарды мемлекеттік сатып алуды жүзеге асыру кезінде әлеуетті өнім берушінің материалдық және еңбек ресурстарына иелігін растайтын құжат Қазақстан Республикасының заңнамасына сәйкес рұқсат (лицензия) болып табылады.

Құрылыс-монтаж жұмыстарын жүргізуге тиісті рұқсаты (хабарламасы) бар және құрылыспен байланысты емес жұмыстарды (ағымдағы немесе орташа жөндеу, қалпына келтіру, қолданыстағы объектілерді қайта өңдеу, абаттандыру, дамыту) мемлекеттік сатып алуға қатысатын әлеуетті өнім берушілер Қазақстан Республикасының рұқсат беру және рұқсат беру туралы заңнамасына сәйкес берілген тиісті рұқсат (лицензия) арқылы материалдық және еңбек ресурстарына иелігін растайды.

Сонымен қатар, құрылыс-монтаж жұмыстарын жүргізуге тиісті рұқсаттың (лицензияның) түрлері мен кіші түрлері жүргізілетін мемлекеттік сатып алудың нысанасына ұқсас (ұқсас) болып табылады.

Егер мемлекеттік сатып алудың нысанасы құрылыспен байланысты емес жұмыстар (ағымдағы немесе орташа жөндеуге, қалпына келтіруге, қолданыстағы объектілерді қайта өңдеуге, абаттандыруға, дамытуға байланысты емес жұмыстар) болса, әлеуетті өнім беруші осы Қағидаларда айқындалған тәртіппен материалдық және еңбек ресурстарының иелігін растайды.»;

74-тармақ мынадай редакцияда жазылсын:

«74. Заңның 11-бабы 1-тармағының 4) тармақшасына сәйкес жұмыстарды, көрсетілетін қызметтерді мемлекеттік сатып алуда тапсырыс беруші әлеуетті өнім берушіден жұмыстарды орындау, көрсетілетін қызметтер орны бойынша облыстың, республикалық маңызы бар қалалардың және астананың шекараларында тиісті әкімшілік-аумақтық бірлікте тіркелген шарт бойынша міндеттемелерді орындау үшін жеткілікті материалдық ресурстарының болуын талап етуге құқылы.

Бұл ретте бұл талап рейтингтік-балдық жүйені пайдалана отырып, конкурс тәсілімен мемлекеттік сатып алуды жүзеге асырған жағдайда белгіленбейді.»;

81-тармақ алып тасталсын;

83-тармақ мынадай редакцияда жазылсын:

«83. Сатып алынатын жұмыстар нарығында әлеуетті өнім берушінің жұмыс тәжірибесінің болуы бөлігінде, ұқсас (ұқсас) жұмыс түрлері бойынша біліктілік талаптары қажет болған жағдайда осы Қағидаларға 3-қосымшаға сәйкес тізбе бойынша белгіленеді.»;

84-тармақ алып тасталсын;

мынадай мазмұндағы 111-тармақ 4)-тармақшасымен толықтырылсын:

«4) отандық тауарларды, жұмыстарды, қызметтерді өндірушілердің тізіліміне енгізілген тауарларды әлеуетті өнім берушінің шартқа қол қоюы.»;

мынадай мазмұндағы 228-1-тармақпен толықтырылсын:

«228-1. Бәсекеге қабілетті баға ұсынысына әсер ететін критерий ретінде жұмыс тәжірибесі тең болған жағдайда, веб-портал автоматты түрде осы критерий бойынша жеңімпазды, ағымдағы жылдың алдындағы соңғы он жылда жыл бойынша тәжірибесі көбірек әлеуетті өнім берушіні анықтайды.

Жылдар бойынша еңбек өтілі тең болған жағдайда, жеңімпаз осы критерий бойынша жалпы шартты жеңілдік негізінде жұмыс өтілі бойынша анықталады.»;

мынадай мазмұндағы 228-2-тармақпен толықтырылсын:

«228-2. Мемлекеттік сатып алуды жүзеге асыру мақсатында бюджеттен тыс қаражат есебінен қаржыландырылатын объектілер бойынша жұмыс өтілін есептеу кезінде осы Қағидалардың 226, 227 және 228-тармақтарының талаптары қолданылмайды.»;

236-тармақтың 5)-тармақшасы мынадай редакцияда жазылсын:

«5) орындалған жұмыс көлемі конкурсқа бөлінген соманың кемінде 70 (жетпіс) пайызын құрайды.»;

16-параграфтың атауы мынадай редакцияда жазылсын:

«16-параграф. Құрылыс-монтаждау жұмыстарымен байланысты емес жұмыстарды мемлекеттік сатып алу бойынша конкурстық баға ұсынысына әсер ететін өлшем ретінде жұмыс тәжірибесін есептеу тәртібі.»;

244-тармақ мынадай редакцияда жазылсын:

«244. Конкурсная комиссия присваивает условную скидку за наличие у потенциального поставщика опыта работы на рынке закупаемых работ, не связанных со строительно-монтажными работами в соответствии с настоящим Параграфом.

Конкурстық комиссия әлеуетті өнім берушінің құрылыс-монтаждау жұмыстарымен байланысты емес сатып алынатын жұмыстар нарығында жұмыс тәжірибесі болғаны үшін жеңілдік береді.»;

245-тармақ мынадай редакцияда жазылсын:

«245. Конкурстық комиссия әлеуетті өнім берушінің сатып алынатын жұмыстар нарығында, автомобиль жолын орташа жөндеу жұмыстары бойынша жұмыс тәжірибесі болған әрбір жыл үшін бір пайыз (1%) мөлшерінде шартты жеңілдік береді.

Егер бір жыл ішінде әлеуетті өнім беруші конкурста сатып алынатын, автомобиль жолын орташа жөндеу жұмыстары бойынша бірнеше жұмысты орындаған жағдайда, конкурстық комиссия сатып алынатын жұмыс әрбір келесі орындалған жұмыс үшін нөл бүтін оннан екі пайыз (0,2%) мөлшерінде шартты жеңілдік береді.»;

246-тармақ мынадай редакцияда жазылсын:

«246. Автомобиль жолын орташа жөндеу жұмыстарына мемлекеттік сатып алу бойынша қосалқы мердігер ретіндегі жұмыс тәжірибесі есепке алынбайды.»;

271-тармақ мынадай редакцияда жазылсын:

«271. Көрсетілген кезеңдегі қаржылық есептілік депозитарийіне аудиттелген жылдық қаржылық есептілік болған жағдайда, веб-портал автоматты түрде әлеуетті өнім берушіге үш пайызға (3%) дейінгі мөлшерінде шартты жеңілдік береді

Мемлекеттік сатып алуды жүзеге асыру мақсатында аудиттелген жылдық қаржылық есептілік критерийін есептеу осы Қағидаларға 9-1-қосымшаға сәйкес формула бойынша жүзеге асырылады.»;

493-тармақтың 6)-тармақшасы мынадай редакцияда жазылсын:

«6) тапсырыс берушінің бір көзден сатып алу тәсілімен мемлекеттік сатып алу қорытындылары туралы хаттаманың негізінде әлеуетті өнім берушімен шарт жасасуы;

Осы тармақтың бірінші бөлігінің 1), 2), 5) және 6) тармақшаларының талаптары Заңның 15-бабының 6-тармағында көзделген жағдайларда бір көзден алу тәсілімен мемлекеттік сатып алуға қолданылмайды.»;

519-тармақ мынадай редакцияда жазылсын:

«519. Тапсырыс беруші жеңімпазға веб-портал арқылы осы Қағидаларға 38, 39, 40, 41, 42 және 43-қосымшаларға сәйкес тауарлар, жұмыстар, көрсетілетін қызметтерді мемлекеттік сатып алу туралы үлгі шарттарға сәйкес электрондық цифрлық қолтаңбамен куәландырылған шарттың жобасын:

1) конкурс (аукцион) тәсілімен мемлекеттік сатып алу қорытындысы туралы хаттамаға шағымдану мерзімі өткен күннен бастап 3 (үш) жұмыс күні ішінде;

2) рейтингтік-балдық жүйені пайдалана отырып, конкурс тәсілімен мемлекеттік сатып алу қорытындылары туралы хаттама шығарылған күннен бастап 3 (үш) жұмыс күні ішінде;

3) баға ұсыныстарын сұрату тәсілімен мемлекеттік сатып алудың жеңімпазы айқындаған күннен бастап 3 (үш) жұмыс күні ішінде жібереді.»;

538-тармақтың 4)-тармақшасы мынадай редакцияда жазылсын:

«4) тауарларды, жұмыстарды, көрсетілетін қызметтерді отандық өндірушілер тізіліміндегі тауар жеткізушілерді.»;

539-тармақтың 2)-тармақшасы мынадай редакцияда жазылсын:

«2) тауарларды, жұмыстарды, көрсетілетін қызметтерді отандық өндірушілер тізіліміндегі тауар өнім берушілерді қамтуға тиіс.»;

көрсетілген Қағидаларға 3-қосымшасы осы бұйрыққа 3-қосымшаға сәйкес жаңа редакцияда жазылсын;

көрсетілген Қағидаларға 3-қосымшада:

Конкурстық құжаттамада:

18-тармақтың 2)-тармақшасы мынадай редакцияда жазылсын:

«2) сатып алынатын тауарларға, жұмыстарға, көрсетілетін қызметтерге ұлттық стандарттарды, ал олар болмаған жағдайда мемлекетаралық стандарттарды көрсете отырып техникалық ерекшелікті қамтиды. Бұл ретте ұлттық және мемлекетаралық стандарттар болмаған кезде, сатып алынатын тауарлардың, жұмыстардың, көрсетілетін қызметтердің талап етілетін функционалдық, техникалық, сапалық және пайдалану сипаттамалары, оның ішінде тауарлық белгілерін, қызмет көрсету белгілерін, фирмалық атауларын, патенттерін, пайдалы моделдерін, өндірістік үлгілерін, тауардың шығу жері мен өндірушінің атауын, және басқа да сипаттамаларын көрсете отырып, жұмыстар мен көрсетілетін қызметтер үшін осы КҚ-ға 13, 14, 15 және 16-қосымшаларға, тауарлар үшін осы КҚ-ға 17-қосымшаға сәйкес үлгі бойынша көрсетіледі. Қажет болған жағдайда техникалық ерекшелікте нормативтік-техникалық құжаттама көрсетіледі.

Қазақстан Республикасы Үкіметінің шешімімен ұлттық режимнен алып қою белгіленген тауарларды сатып алуды жүзеге асыру кезінде әлеуетті өнім берушілерге «CT-KZ» тауарының шығу тегі туралы сертификатқа сәйкес тек қана өз өндірісінің тауарына техникалық ерекшелік беру қажет.

Қажет болған жағдайда техникалық ерекшелікте нормативтік-техникалық құжаттама көрсетіледі;

Әлеуетті өнім беруші Тапсырыс берушінің талаптарына сәйкес әрбір жинақтаушы тауар туралы техникалық ерекшелікті жеке ұсынады.»;

17-қосымша осы бұйрыққа 4-қосымшаға сәйкес жаңа редакцияда жазылсын;

осы бұйрыққа 5-қосымшаға сәйкес 9-1-қосымшамен толықтырылсын;

көрсетілген Қағидаларға 16-қосымшасы осы бұйрыққа 6-қосымшаға сәйкес жаңа редакцияда жазылсын;

көрсетілген Қағидаларға 39-қосымшада:

14.3.-тармақ мынадай редакцияда жазылсын:

«14.3. Мердігердің таңдауы үшін негіз болған сапаның өзгермеуі шарты мен басқа да шарттарда жасалған Шартқа өзгерістер енгізуге Заңның 18-бабының 2-тармағында көзделген жағдайларда жол беріледі.

Бұл ретте, Қазақстан Республикасының заңнамасына сәйкес сараптамадан өткен жобалау-сметалық құжаттамадағы өзгерістерге байланысты соманың ұлғаюы бөлігінде шартқа өзгерістер енгізілген жағдайда, шарт сомасын ұлғайту әлеуетті өнім беруші конкурсқа қатысу бағасын ұсынған кезде есептелген ең төменгі шекті демпингтік құн ескеріле отырып жүзеге асырылады.».

3. Қазақстан Республикасы Қаржы министрлігінің Мемлекеттік сатып алу және квазимемлекеттік сектордың сатып алу заңнамасы департаменті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) ресми жарияланғаннан кейін осы бұйрықтың Қазақстан Республикасы Қаржы министрлігінің интернет-ресурсында орналастырылуын;

3) осы бұйрық Қазақстан Республикасы Әділет министрлігінде мемлекеттік тіркеуден өткеннен кейін он жұмыс күні ішінде осы тармақтың   
1) және 2) тармақшаларында көзделген іс-шаралардың орындалуы туралы мәліметтердің Қазақстан Республикасы Қаржы министрлігінің Заң қызметі департаментіне ұсынылуын қамтамасыз етсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |